title: Pompeius Trogus
text: Pompeius Trogus pe Cneius Pompeius Trogus zo un istorour galian-roman, ganet e Vaison-la-Romaine, en amzer an impalaer roman Augustus. Sevel a reas ur pikol istor, a zo bet deverret gant Justinus.
  
  Kentañ istorour galian-roman  
  Galian e oa, eus pobl ar Voconces, ha war un dro keodedour roman, dre ma oa bet roet ar geodedelezh en amzer Pompeius en Narbonensis. 
  
  Levezonet e oa gant ar sevenadur hellazek skignet gant Massilia (Marseille). Sevel a reas un istor eus bed ar reter, anvet Historiæ philippicæ (istorioù filipek), en 44 levr, diwar labour an istorourien c'hresian eus ar marevezh hellenistek. Echuiñ a rae en amzer Augustus.
  
  Galianed
  Skrivagnerien latin
  Istorourien roman